### Resumé

Et forslag til Kommuneplan 2025-2037 har været i offentlig høring i perioden 4. februar til 1. april 2025. I høringsperioden har kommunen modtaget 150 indsigelser, bemærkninger eller forslag fra borgere og organisationer. Dertil kommer en række bemærkninger og indsigelser fra andre myndigheder. For at få ophævet indsigelser fra de statslige myndigheder er der aftalt en række justeringer af kommuneplanen. Forvaltningen indstiller endvidere en række justeringer på baggrund af  de indkomne forslag fra offentligheden. I den sammenfattende redegørelse gøres der bl.a. rede for, hvordan udtalelser fra offentlighedsfasen er taget i betragtning. Forvaltningen indstiller, at Kommuneplan 2025-2037 vedtages endeligt med de foreslåede ændringer.

### Sagsfremstilling

**Forudgående proces**

Forslag til Kommuneplan 2025-2037 har været i offentlig høring i perioden 4. februar til 1. april 2025. I offentlighedsperioden er der afholdt et kick off-møde i [adresse] samt fem arrangementer på kommunens biblioteker.

Forarbejdet til kommuneplanforslaget blev indledt med Byrådets vedtagelse af planstrategien i 2023. Efterfølgende blev der afholdt to temamøder med Byrådet i november 2023 og marts 2024. I forbindelse med [adresse] havde kommunen en stand, hvor det var muligt at drøfte temaer i planstrategien. I perioden 4. januar til 29. februar 2024 blev der afholdt en debatfase, hvor kommunen indhentede ideer og forslag til den kommende kommuneplan. I den forbindelse blev der afholdt et borgermøde samt fire dialogmøder med lokalråd.

I anden halvdel af 2024 blev der udarbejdet et forslag til kommuneplanen, hvor en del af målene, hovedstrukturen og retningslinjerne er lavet i fællesskab med de øvrige kommuner i [adresse]. Den 11. december 2024 vedtog Byrådet at sende forslaget i høring.

**Forhandling med statslige myndigheder**

Kommunen er forpligtet til at varetage nationale interesser i kommuneplanlægningen, og staten har mulighed for at nedlægge veto. De nationale interesser omfatter erhvervsudvikling, natur-og miljøbeskyttelse, kulturarvs-og landskabsbevarelse samt hensyn til nationale og regionale anlæg. Forvaltningen har haft en dialog med de statslige myndigheder, hvor der er aftalt justeringer af kommuneplanforslaget for at undgå et veto. Dialogen har primært handlet om varetagelse af beskyttelse af internationale naturbeskyttelsesområder, landskabsinteresser, grundvandsinteresser, vejinteresser samt om støjbelastede arealer. I bilag 1, *Indkomne bemærkninger fra myndigheder,* kan man se de aftalte justeringer med de statslige myndigheder, og øvrige justeringer, som er aftalt med andre myndigheder, som ikke har haft karakter af indsigelser.

Vejdirektoratet gjorde bl.a. indsigelse mod, at der var udlagt rammeområder (1.3.E.4 og 1.3.R.5), der overlappede med statens vejplan for en motortrafikvej fra E45 Vejle syd til [adresse]. Bilag 6 viser frafaldelse af indsigelse på betingelse af, at Vejle Kommune tilretter rammerne og opretholder retningslinjen for motortrafikvejen som en del af statens vejplan.

**Indsigelser og bemærkninger**

Vejle Kommune har modtaget 150 input med bemærkninger, indsigelser eller forslag fordelt på 96 forskellige borgere, lokalråd og organisationer. Bilag 2 indeholder alle de indsendte høringssvar. Bilag 3 indeholder et resume af de indsendte bemærkninger, forvaltningens vurdering og forslag til ændringer af den endelige kommuneplan.

Ca. halvdelen af de indsendte bemærkninger vedrører udlæg af et nyt erhvervsområde ved [adresse] eller udlægget til motortrafikvej mellem [adresse] og [adresse], som har været en del af kommuneplanen siden 2009. En del foreslår at udlægge erhvervsområdet øst for E45 ved [adresse], hvor der i dag ikke er direkte tilkørsel til motorvejen. Forvaltningen foreslår, at der udlægges et perspektivområde øst for motorvejen. I den næste planperiode skal det undersøges, om der kan udlægges et erhvervsområde i forhold til bl.a. vejadgang og hensynet til landskabet, hvor der i dag kan opleves et langt kig over [adresse] fra motorvejen. Efterfølgende vil der være mulighed for at udlægge arealet ved et kommuneplantillæg, hvis det viser sig, at området kan udnyttes. I forhold til motortrafikvejen har forvaltningen foreslået Vejdirektoratet, at retningslinjen og vejudlægget for motortrafikvejen tages ud af kommuneplanen. I stedet kunne der arbejdes med en kommunal vej mellem E45 og Ny Højen til betjening af erhvervsområdet og til aflastning af Horstedvej, Vejdirektoratet har nedlagt veto mod dette, idet motortrafikvejen efter Vejdirektoratets oplysninger stadig indgår i statens vejplan.

Der er indsendt 15 forslag til nye arealudlæg i kommuneplanen, hvoraf seks af forslagene er genfremsendte forslag fra debatfasen. Endvidere er der kommet to forslag om udlæg af arealer til butikker og to forslag til udvidelser af landsbyafgrænsninger. Forvaltningen bemærker, at der i forbindelse med udarbejdelse af kommuneplanforslaget er blevet lavet en grundig gennemgang af behovet for nye arealudlæg både i forhold til det samlede behov de næste 12 år og behovet for de enkelte byer og bydele. Forvaltningen foreslår, at der ikke udlægges yderligere arealer til byudvikling end dem, der var med i forslaget.

En række borgere i [adresse] har ønsket, at et udlagt perspektivområde mellem Olfert Dam og Ernst Simonsen bliver taget ud af kommuneplanen. Forvaltningen foreslår, at perspektivområdet reduceres, således at det fjernes mellem Olfert Dam og Susanne Overgaard, og i stedet udvides lidt mellem Inga Hermansen og motortrafikvejen for at vise, at der på sigt kunne arbejdes med at udvide erhvervsområdet ved Ernst Simonsen.

I kommuneplanforslaget blev der udlagt et areal til boligområde ved Janni Lassen, som afstedkom indsigelser fra Vejdirektoratet, Danepork samt Landbrug og Fødevarer. I forhold til Danepork gik indsigelsen på, at et boligområde på den foreslåede placering vil indskrænke virksomhedens udviklingsmuligheder. Forvaltningen foreslår den ændring, at boligområdet tages ud og halvdelen af arealet i stedet udpeges som perspektivområde. I den videre planlægning af virksomhedens udvidelse skal det afklares, om der kan etableres et mindre boligområde ved Ny Nørup, som ikke vil blive belastet af støj fra virksomheden.

Gadbjerg Borgerforening ønsker, at kommunen bakker op om at få genåbnet et standsningssted i Gadbjerg på banestrækningen mellem Vejle og Struer. Dette ønske imødekommes ved en tilføjelse til beskrivelsen af Gadbjerg i kommuneplanen.

Flere lokalråd har indsendt forslag, som ikke direkte kan håndteres i en kommuneplanrevision, herunder ønsker til cykelstier og mindre konkrete projekter. Forvaltningen har foreslået, at Udvalget for lokalsamfund og nærdemokrati får en rolle i at fortsætte dialogen om de indsendte ønsker.

**Ændringer af kommuneplanen**

Kommuneplanen foreslås ændret på baggrund af den vurdering og indstilling, der fremgår af bilag 3 . Derudover vil der ske ændringer på baggrund af opdateringer, rettelser af fejl og andet af redaktionel karakter. Bilag 4 er en oversigt over ændringer i kommuneplanen opdelt efter kommuneplanens temaer. Forvaltningen vurderer, at der med de foreslåede ændringer ikke er pligt til at sende ændringsforslagene i fornyet høring.

**Sammenfattende redegørelse**

Der er lavet en sammenfattende redegørelse af miljøvurderingen, se bilag 5, der sammenfatter

Hvordan miljøhensynet er integreret i planen.
Hvordan miljørapporten og de udtalelser, der er indkommet i offentlighedsfasen, er taget i betragtning.
Hvorledes kommune vil overvåge de væsentlige miljøpåvirkninger, som planens realisering forventes at ville medføre.

**Kommuneplantillæg, der skal optages i kommuneplanen**

I den periode, hvor kommuneplanforslaget har været under udarbejdelse og offentligt fremlagt, har Byrådet godkendt en række kommuneplantillæg til den gældende kommuneplan. Disse har ikke været en del af forslaget, men tillæggene skal optages i Kommuneplan 2025-2037 ved den endelige vedtagelse for fortsat at være gældende. Der er tale om vedtagne kommuneplantillæg, der har været nødvendige for vedtagelse af en række lokalplaner.

Følgende kommuneplantillæg til Kommuneplan 2021-2033 skal optages i Kommuneplan 2025-2037:

* Kommuneplantillæg nr. 23 - Erhvervsområde ved [adresse] og [adresse], Vejle
* Kommuneplantillæg nr. 42 - Erhvervsområde ved [adresse], Gravens
* Kommuneplantillæg nr. 47 - Vindmølle-og solcelleanlæg ved [adresse], [adresse].
* Kommuneplantillæg nr. 52 - Boligområde ved [adresse]
* Kommuneplantillæg nr. 55 - Boligområde ved Grundet Iben Mathiesen, Vejle

**Kommuneplanens retsvirkninger**

Kommuneplan 2025-2037 erstatter Kommuneplan 2021-2033.

Planloven indeholder ikke udtrykkelige bestemmelser om tidspunktet for indtrædelse af en kommuneplans retsvirkning, men det er hovedreglen, at retsvirkningerne indtræder ved Byrådets endelige vedtagelse af planen. Det betyder, at Byrådets lokalplankompetence og forpligtelsen efter § 12, stk. 1 til at virke for kommuneplanens gennemførelse træder i kraft, samtidig med at Byrådet vedtager planen endeligt.

Kommunens planlægning, lovadministration, anlægsvirksomhed mv. må ikke stride mod kommuneplanen. I givet fald vil det være en forudsætning, at kommuneplanen ændres forinden, med mindre der er tale om forhold af underordnet betydning. Ændringer kan ske ved kommuneplantillæg eller ved en generel kommuneplanrevision.

Forbudsbestemmelser i §12, stk. 2 og 3, kan derimod først anvendes, når kommuneplanen er offentlig bekendtgjort. Kommuneplanen forventes offentliggjort i uge 37.

### Klima og resiliensvurdering

Kommuneplanen er en overordnet plan for arealanvendelsen, som bl.a. omhandler byudvikling, naturområder, vedvarende energianlæg og klimatilpasning. Der udlægges netto ikke mere areal ud til byudvikling ved denne kommuneplanrevision. I de nye boligrammer er der fastsat bestemmelser, som skal give en mindre CO2-udledning, fordi fodaftrykket for de nye boliger bliver nedsat. I de nye erhvervs-og boligrammer er der desuden stillet krav til et større natur-indhold, der skal tænkes sammen med vandhåndtering. Kommuneplanen indeholder endvidere udpegning af Grønt Danmarkskort, lavbundsområder og skovrejsningsområder, som kan være med til at binde CO2, hvis de realiseres. Kommuneplanen indeholder også retningslinjer for etablering af vedvarende energianlæg. Endelig indeholder kommuneplanen retningslinjer for afværgeforanstaltninger i forhold til oversvømmelsestruede arealer.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller, den 18. august 2025, punkt 192:

at Kommuneplan 2025-2037 vedtages endeligt med de foreslåede ændringer

at de nævnte kommuneplantillæg til Kommuneplan 2021-2033 optages i Kommuneplan 2025-2037

at indsigerne orienteres om Byrådets behandling af indsigelserne

at den sammenfattende redegørelse af miljøvurderingen godkendes.

####

#### Beslutning fra Økonomiudvalget, den 18. august 2025, punkt 192:

Udsat.

####

#### Beslutning fra Økonomiudvalget, den 22. september 2025, punkt 229:

Palle Lind, Mads Klausen, Adam Christensen, Ragner Johnsen, Johan Jacobsen, Stephan Gregersen, Johannes Søndergaard, Oliver Bruun og Nanna Rasmussen tog forbehold for deres stillingtagen til byrådets behandling af sagen.

### Beslutning

Borgmester Palle Lind fremsætter følgende ændringsforslag:

at kommuneplan 2025-2032 godkendes som indstillet med følgende ændringer/tilføjelser:

**Ændringsforslag om et arealudlæg til erhvervsområde ved [adresse]**

* *At der tilføjes følgende til rammebestemmelserne for erhvervsområde 1.3.E.4: ”At den videre planlægning af området skal afvente en afklaring af, om der kan udlægges et erhvervsområde øst for motorvejen. Her skal det bl.a. afklares i en dialog med Vejdirektoratet, om det er teknisk og økonomisk muligt at etablere et tilslutningsanlæg, der kan sikre en direkte adgang til motorvejsnettet.”*
* *At der tilføjes følgende for erhvervsområde 1.3.E.4: ”At en eventuel udnyttelse af erhvervsområdet kan først ske, når der er udarbejdet en plan for, hvordan området skal disponeres i forhold til beskyttelse af eksisterende natur, etablering af ny natur, placering af bebyggelse samt i forhold til sidstnævntes karakter og omfang.”*

**Ændringsforslag om arealer til boligområder i [adresse]*

* *At arealudlæggene for rammområde 8.B.4 samt en del af rammeområde 8.B.8 forbliver i kommuneplanen.*

**Ændringsforslag om perspektivområde ved [adresse]**

* *At der udpeges et perspektivområde for en videre udbygning syd for [adresse].*

**Ændringsforslag om den videre udvikling af [adresse] og [adresse]**

* *At der under beskrivelsen af [adresse] i afsnittet om ”Byer og bydele i Vejle Kommune” tilføjes: ”I næste planperiode skal der arbejdes med en helhedsplan for området mellem [adresse] og [adresse]. Her skal det undersøges, hvordan byudvikling og udvikling af nye natur-og landskabsrum kan understøtte byernes attraktivitet og sammenhæng.”*
* *At der under beskrivelsen af Thyregod By i afsnittet om ”Byer og bydele i Vejle Kommune” tilføjes: ”I næste planperiode vil kommunen sætte fokus på den fremtidige udvikling af byen, herunder vurdere om der er tilstrækkelige arealudlæg til forskellige boligtyper med god beliggenhed, og om der er et passende udbud af grunde til forskellige boligtyper.”*

Sagen samt ændringsforslaget blev godkendt.

Fraværende: Paul Kristiansen

Fraværende: David Lassen

Fraværende: Tobias Lund, i stedet mødte Verner Thorsen